## Naredba o zabrani uvoza u Republiku Hrvatsku i provoza preko područja Republike Hrvatske živih domaćih papkara (goveda, ovaca, koza i svinja) i div­ljih papkara, proizvoda od papkara kao i životinjske

### NN 123/2007 (30.11.2007.), Naredba o zabrani uvoza u Republiku Hrvatsku i provoza preko područja Republike Hrvatske živih domaćih papkara (goveda, ovaca, koza i svinja) i div­ljih papkara, proizvoda od papkara kao i životinjske

# MINISTARSTVO POLJOPRIVREDE, ŠUMARSTVA I VODNOGA GOSPODARSTVA

**3563**

Na temelju članka 17. stavka 3. Zakona o veterinarstvu (»Narodne novine« broj
41/07), ministar poljoprivrede, šumarstva i vodnoga gospodarstva donosi

## NAREDBU

### O ZABRANI UVOZA U REPUBLIKU HRVATSKU I PROVOZA PREKO PODRUČJA REPUBLIKE HRVATSKE ŽIVIH DOMAĆIH PAPKARA (GOVEDA, OVACA, KOZA I SVINJA) I DIVLJIH PAPKARA, PROIZVODA OD PAPKARA KAO I ŽIVOTINJSKE HRANE I STELJE RADI SPRJEČAVANJA UNOŠENJA U REPUBLIKU HRVATSKU ZARAZNE BOLESTI SLINAVKE I ŠAPA

I.

Zabranjuje se uvoz u Republiku Hrvatsku i provoz preko područja Republike
Hrvatske:
a) živih domaćih papkara (goveda, ovaca, koza i svinja) i divljih papkara;
b) sjemena od domaćih i divljih papkara;
c) embrija/jajnih stanica od domaćih i divljih papkara;
d) svježeg i smrznutog mesa domaćih i divljih papkara;
e) proizvoda od mesa domaćih i divljih papkara koji nisu bili obrađeni na način
da je sa sigurnošću uništen virus slinavke i šapa;
f) proizvoda životinjskog podrijetla (od papkara) namijenjenih prehrani ljudi,
prehrani životinja ili za poljoprivrednu ili industrijsku upotrebu, životinjske
hrane i stelje biljnog podrijetla;
g) proizvoda životinjskog podrijetla (od papkara) namijenjenih farmaceutskoj ili
medicinskoj (kirurškoj) upotrebi;
h) bioloških proizvoda koji nisu sterilni
radi sprječavanja unošenja u Republiku Hrvatsku zarazne bolesti slinavke i šapa.
Zabrana iz stavka prvog ove točke odnosi se i na pošiljke živih papkara koje se
provoze preko područja zemalja koje nisu navedene u točki III. ove Naredbe, bez
obzira na njihovo podrijetlo.

II.

Zabrana navedena u točki I. ove Naredbe ne primjenjuje se na sljedeće pošiljke:
a) mesa goveda podrijetlom iz sljedećih država: **Falklandski otoci, Grenland;**
b) mesa ovaca i koza podrijetlom iz sljedećih država: **Falklandski otoci,
Grenland;**
c) mesa divljih preživača iz uzgoja i ulova podrijetlom iz: **Grenlanda;**
d) mesa goveda isključujući iznutrice (osim ošita i žvačnih mišića) pod uvjetom
da je meso iskošteno i da je dobiveno od trupova s kojih su odstranjeni glavni
dostupni limfni čvorovi, koje je podvrgnuto zrenju na temperaturi iznad +2°C
kroz najmanje 24 sata prije nego su kosti bile odstranjene i u kojem je pH
vrijednost mesa, elektronski izmjerena u središtu mišića longissimus dorsi nakon
zrenja i prije iskoštavanja, bila ispod 6.0. Meso mora biti držano strogo
odvojeno tijekom svih stupnjeva proizvodnje, iskoštavanja i uskladištenja do
pakiranja od ostalog mesa koje ne udovoljava istim uvjetima. Meso životinja iz
područja za koja je navedeno vremensko ograničenje kojim se uvjetuje da
životinje moraju biti zaklane prije navedenog datuma, može se uvesti u roku 90
dana od tog datuma, a meso koje se iz tih područja doprema prekomorskim putem,
ako je certificirano prije navedenog datuma može se uvesti u roku 40 dana od tog
datuma,
podrijetlom iz sljedećih država:
**Argentina:** Provincije Buenos Aires, Catamarca, Corrientes (osim općina Berón de
Astrada, Capital, Empedrado, General Paz, Itati, Mbcuruyá, San Cosme i San Luis
del Palmar), Entre Rios, La Rioja, Mendoza, Misiones, Neuquen, Rio Negro, San
Juan, San Luis, Santa Fe, Tucuman, Cordoba, La Pampa, Santiago del Estero, Chaco
Formosa, Jujuy i Salta isključujući tampon zonu od 25 kilometara od granice s
Bolivijom i Paragvajem koja se proteže od distrikta Santa Catalina u provinciji
Jujuy do Laishi distrikta u provinciji Formosa pod uvjetom da je meso dobiveno
od životinja koje su zaklane nakon i uključujući 18. ožujka 2005. godine.
Chubut, Santa Cruz i Tierra del Fuego, pod uvjetom da je meso dobiveno od
životinja koje su zaklane nakon i uključujući 1. ožujka 2002. godine.
Corrientes: općine Berón de Astrada, Capital, Empedrado, General Paz, Itati,
Mbcuruyá, San Cosme i San Luis del Palmar pod uvjetom da je meso dobiveno od
životinja koje su zaklane nakon i uključujući 1. prosinca 2007. godine.
**Bocvana:** Veterinarske kontrolne zone bolesti 3c, 4b, 5, 6, 8, 9 i 18, pod
uvjetom da je meso dobiveno od životinja koje su zaklane nakon i uključujući 1.
prosinca 2007. godine, zrelo iskošteno meso smije se uvoziti najranije 21 dan
nakon klanja životinja.
Veterinarske kontrolne zone bolesti 10, 11, 12, 13 i 14, pod uvjetom da je meso
dobiveno od životinja koje su zaklane nakon i uključujući 7. ožujka 2002.
godine, zrelo iskošteno meso smije se uvoziti najranije 21 dan nakon klanja
životinja.
**Brazil:** Dio države Minas Gerais (osim regionalnih područja Oliveira, Passos, So
Gonçalo de Sapucai, Setelagoas i Bambuí), država Espíritu Santo, država Goias,
dio države Mato Grosso uključujući regionalne jedinice:
– Cuiaba (osim općina San Antonio de Leverger, Nossa Senhora do Livramento,
Pocone i Baro de Melgaço),
– Caceres (osim općine Caceres),
– Lucas do Rio Verde,
– Rondonopolis (osim općine Itiquiora),
– Barra do Garça,
– Barra do Burgres i Država Rio Grande do Sul
pod uvjetom da je meso dobiveno od životinja koje su zaklane nakon 1. studenoga
2002. godine.
Za gore navedena područja potrebna su dodatna jamstva vezana uz kontakte
životinja, program cijepljenja i nadzora.
Država Santa Catarina, pod uvjetom da je meso dobiveno od životinja koje su
zaklane nakon i uključujući 01. studenog 2002. godine.
**Cipar:** cijela država pod uvjetom da je meso dobiveno od životinja zaklanih prije
15. rujna 2007. godine.
**Južnoafrička Republika:** cijela država osim:
– kontrolnog područja bolesti slinavke i šapa smještenog u veterinarskim
područjima Mpumalanga i Sjevernim provincijama, u okrugu Ingwavuma veterinarskog
područja Natal i u graničnom području s Bocvanom istočno od 28° paralele, i
okruga Camper­down, u pokrajini KwaZuluNatal,
zrelo iskošteno meso smije se uvoziti najranije 21 dan nakon klanja životinja.
**Namibija:** Južno od obrambenog zida koji se proteže od Palgrave Pointa na zapadu
do Gama na istoku, zrelo iskošteno meso smije se uvoziti najranije 21 dan nakon
klanja životinja.
**Swaziland:** Područje zapadno od ograda »crvenih linija« koje se protežu sjeverno
od rijeke Usutu do granice s Južnom Afrikom zapadno od Nkalashane, zrelo
iskošteno meso smije se uvoziti najranije 21 dan nakon klanja životinja.
Veterinarska kontrolna područja nadzora i cijepljenja protiv slinavke i šapa,
pod uvjetom da je meso dobiveno od životinja koje su zaklane nakon i uključujući
4. kolovoza 2003. godine, zrelo iskošteno meso smije se uvoziti najranije 21 dan
nakon klanja životinja.
**Ujedinjeno Kraljevstvo** pod uvjetom da:
– je meso dobiveno od životinja zaklanih prije 15. srpnja 2007. godine; ili
– je meso dobiveno od životinja koje su držane najmanje 90 dana prije datuma
klanja, ili od rođenja (ukoliko su mlađe od 90 dana) i zaklane izvan područja
visokog rizika za slinavku i šap radijusa 150 km od mjesta gdje se bolest prvi
put pojavila; ili
– meso potječe iz sljedećih područja: Brighton i Hove, Luton, Medway, Milton
Keynes, Southend-on Sea, Thurrock, West Berkshire, Bedfordshire, East Sussex
County, Essex County, Hertfordshire County, Kent, Oxfordshire County, Wiltshire
County, Gloucestershire County, Cambridgeshire County, Northamptonshire County,
Warwickshire County, Swindon.
**Urugvaj:** cijela država pod uvjetom da je meso dobiveno od ži­votinja koje su
zaklane nakon i uključujući 1. studenoga 2001. godine.
e) mesa ovaca i koza isključujući iznutrice (osim ošita i žvačnih mišića) pod
uvjetom da je meso iskošteno i da je dobiveno od trupova s kojih su odstranjeni
glavni dostupni limfni čvorovi, koje je podvrgnuto zrenju na temperaturi iznad
+2°C kroz najmanje 24 sata prije nego su kosti bile odstranjene i u kojem je pH
vrijednost mesa, elektronski izmjerena u središtu mišića longissimus dorsi nakon
zrenja i prije iskoštavanja, bila ispod 6.0 i da je meso držano strogo odvojeno
tijekom svih stupnjeva proizvodnje, iskoštavanja i uskladištenja do pakiranja od
ostalog mesa koje ne udovoljava istim uvjetima. Meso životinja iz područja za
koja je navedeno vremensko ograničenje kojim se uvjetuje da životinje moraju
biti zaklane prije navedenog datuma, može se uvesti u roku 90 dana od tog
datuma, a meso koje se iz tih područja doprema prekomorskim putem, ako je
certificirano prije navedenog datuma može se uvesti u roku 40 dana od tog
datuma,
podrijetlom iz sljedećih država:
**Argentina:**
Chubut, Santa Cruz i Tierra del Fuego, pod uvjetom da je meso dobiveno od
životinja koje su zaklane nakon i uključujući 1. ožujka 2002. godine.
**Bocvana:** Veterinarske kontrolne zone bolesti 5, 6, 7, 8, 9 i 18, pod uvjetom da
je meso dobiveno od životinja koje su zaklane prije i uključujući 20. travnja
2006. godine, zrelo iskošteno meso smije se uvoziti najranije 21 dan nakon
klanja životinja.
Veterinarske kontrolne zone bolesti 10, 11, 12, 13 i 14, pod uvjetom da je meso
dobiveno od životinja koje su zaklane nakon i uključujući 7. ožujka 2002.
godine, zrelo iskošteno meso smije se uvoziti najranije 21 dan nakon klanja
životinja.
**Cipar:** cijela država pod uvjetom da je meso dobiveno od životinja zaklanih prije
15. rujna 2007. godine
Južnoafrička Republika: cijela država osim:
– kontrolnog područja bolesti slinavke i šapa smještenog u veterinarskim
područjima Mpumalanga i Sjevernim provincijama, u okrugu Ingwavuma veterinarskog
područja Natal i u graničnom području s Bocvanom istočno od 28° paralele i
okruga Camper­down, u pokrajini KwaZuluNatal,
zrelo iskošteno meso smije se uvoziti najranije 21 dan nakon klanja životinja.
**Namibija:** Južno od obrambenog zida koji se proteže od Palgrave Pointa na zapadu
do Gama na istoku, zrelo iskošteno meso smije se uvoziti najranije 21 dan nakon
klanja životinja.
**Ujedinjeno Kraljevstvo** pod uvjetom da:
– je meso dobiveno od životinja zaklanih prije 15. srpnja 2007. godine; ili
– je meso dobiveno od životinja koje su držane najmanje 90 dana prije datuma
klanja, ili od rođenja (ukoliko su mlađe od 90 dana) i zaklane izvan područja
visokog rizika za slinavku i šap radijusa 150 km od mjesta gdje se bolest prvi
put pojavila; ili
– meso potječe iz sljedećih područja: Brighton i Hove, Luton, Medway, Milton
Keynes, Southend-on Sea, Thurrock, West Berkshire, Bedfordshire, East Sussex
County, Essex County, Hertfordshire County, Kent, Oxfordshire County, Wiltshire
County, Gloucestershire County, Cambridgeshire County, Northamptonshire County,
Warwickshire County, Swindon.
**Urugvaj:** cijela država pod uvjetom da je meso dobiveno od ži­votinja koje su
zaklane nakon i uključujući 1. studenoga 2001. godine.
f) mesa divljih preživača iz uzgoja i ulova isključujući iznutrice (osim ošita i
žvačnih mišića) pod uvjetom da je meso iskošteno i da je dobiveno od trupova s
kojih su odstranjeni glavni dostupni limfni čvorovi, koje je podvrgnuto zrenju
na temperaturi iznad +2°C kroz najmanje 24 sata prije nego su kosti bile
odstranjene i u kojem je pH vrijednost mesa, elektronski izmjerena u središtu
mišića longissimus dorsi nakon zrenja i prije iskoštavanja, bila ispod 6.0 i da
je meso držano strogo odvojeno tijekom svih stupnjeva proizvodnje, iskoštavanja
i uskladištenja do pakiranja od ostalog mesa koje ne udovoljava istim uvjetima.
Meso životinja iz područja za koja je navedeno vremensko ograničenje kojim se
uvjetuje da životinje moraju biti zaklane ili odstrijeljene prije navedenog
datuma, može se uvesti u roku 90 dana od tog datuma, a meso koje se iz tih
područja doprema prekomorskim putem, ako je certificirano prije navedenog datuma
može se uvesti u roku 40 dana od tog datuma,
podrijetlom iz sljedećih država:
**Argentina:**Meso divljih preživača iz uzgoja i ulova: Chubut, Santa Cruz i Tierra del Fuego,
pod uvjetom da je meso dobiveno od životinja koje su zaklane nakon i uključujući
1. ožujka 2002. godine.
Samo meso divljih preživača iz uzgoja: provincije Buenos Aires, Catamarca,
Corrientes, Entre Rios, La Rioja, Mendoza, Misiones, Neuquen, Rio Negro, San
Juan, San Luis, Santa Fe, Tucuman, Cordoba, La Pampa, Santiago del Estero, Chaco
Formosa, Jujuy i Salta isključujući tampon zonu od 25 kilometara od granice s
Bolivijom i Paragvajem koja se proteže od distrikta Santa Catalina u provinciji
Jujuy do Laishi distrikta u provinciji Formosa pod uvjetom da je meso dobiveno
od životinja koje su zaklane nakon i uključujući 1. prosinca 2007. godine;
**Bocvana:** Veterinarske kontrolne zone bolesti 5, 6, 7, 8, 9 i 18, pod uvjetom da
je meso dobiveno od životinja koje su zaklane prije i uključujući 20. travnja
2006. godine, zrelo iskošteno meso smije se uvoziti najranije 21 dan nakon
klanja životinja.
Veterinarske kontrolne zone bolesti 10, 11, 12, 13 i 14, pod uvjetom da je meso
dobiveno od životinja koje su zaklane nakon i uključujući 07. ožujka 2002.
godine, zrelo iskošteno meso smije se uvoziti najranije 21 dan nakon klanja ili
odstrela životinja.
**Cipar:** cijela država pod uvjetom da je meso dobiveno od životinja zaklanih ili
odstrijeljenih prije 15. rujna 2007. godine.
**Južnoafrička Republika:** cijela država osim:
– kontrolnog područja bolesti slinavke i šapa smještenog u veterinarskim
područjima Mpumalanga i Sjevernim provincijama, u okrugu Ingwavuma veterinarskog
područja Natal i u graničnom području s Bocvanom istočno od 28° paralele i
okruga Camper­down, u pokrajini KwaZuluNatal,
zrelo iskošteno meso smije se uvoziti najranije 21 dan nakon klanja ili odstrela
životinja.
**Namibija:** Južno od obrambenog zida koji se proteže od Palgrave Pointa na zapadu
do Gama na istoku, zrelo iskošteno meso smije se uvoziti najranije 21 dan nakon
klanja ili odstrela životinja.
**Swaziland:** Područje zapadno od »crvenih linija« ograde koje se proteže sjeverno
od rijeke Usutu do granice s Južnom Afrikom zapadno od Nkalashane, zrelo
iskošteno meso smije se uvoziti najranije 21 dan nakon klanja ili odstrela
životinja.
Veterinarska kontrolna područja nadzora i cijepljenja protiv slinavke i šapa,
pod uvjetom da je meso dobiveno od životinja koje su zaklane nakon i uključujući
4. kolovoza 2003. godine, zrelo iskošteno meso smije se uvoziti najranije 21 dan
nakon klanja ili odstrela životinja.
**Ujedinjeno Kraljevstvo** pod uvjetom da:
– je meso dobiveno od životinja zaklanih ili ubijenih u lovu prije 15. srpnja
2007. godine; ili
– je meso dobiveno od životinja koje su držane najmanje 90 dana prije datuma
klanja ili odstrela, ili od rođenja (ukoliko su mlađe od 90 dana) i zaklane
izvan područja visokog rizika za slinavku i šap, radijusa 150 km od mjesta gdje
se bolest prvi put pojavila; ili
– meso potječe iz sljedećih područja: Brighton i Hove, Luton, Medway, Milton
Keynes, Southend-on Sea, Thurrock, West Berkshire, Bedfordshire, East Sussex
County, Essex County, Hertfordshire County, Kent, Oxfordshire County, Wiltshire
County, Gloucestershire County, Cambridgeshire County, Northamptonshire County,
Warwickshire County, Swindon.
g) hermetički zatvorene toplinski obrađene konzerve od mesa, koje su tijekom
proizvodnje bile podvrgnute obradi sa Fo vrijednosti 3 i više, odnosno trajne
konzerve;
h) sirove kože ukoliko su bile obrađene na jedan od sljedećih načina:
– tretirane kalcijevom lužinom na pH vrijednosti 12 do 13 najmanje 8 do 10 sati,
te nakon toga tretirane kiselinom na pH vrijed­nosti 1 do 3 najmanje 6 do 10
sati;
– soljene morskom soli uz dodatak 2% kalcinirane sode najmanje 7 dana, ako su
tako obrađene kože bile skladištene najmanje 30 dana prije utovarivanja u mjestu
podrijetla;
– sušene 42 dana na temperaturi od 20° C;
gdje način obrade mora biti naznačen na veterinarsko-zdravstvenoj svjedodžbi;
i) toplinski obrađena tehnička mast i želatina gdje je za vrijeme obrade
postignuta temperatura u središtu proizvoda od najmanje 70° C;
j) vuna prana u alkalnoj vodenoj otopini pri pH vrijednosti 10, uz dodatak
natrijeva karbonata (Na2CO3) u količini od 1,5 do 2 g na litru, i sušena u
zračnoj struji pri temperaturi 80° C;
k) kemijski potpuno obrađeni proizvodi, kao što je wet-blue koža, kromirana
koža, kuhane čekinje i slično;
l) mlijeko i proizvodi od mlijeka gdje je sirovo mlijeko bilo pasterizirano pod
nadzorom ovlaštenog veterinara na temperaturi od 71,7° C kroz 15 sec, nakon čega
je bilo podvrgnuto:
– daljnjoj termičkoj obradi, nakon koje je peroksidaza test dao negativnu
reakciju; ili
– procesu sušenja koje uključuje zagrijavanje s jednakim učinkom toplinske
obrade kao i u prethodnom stavku; ili
– obradi kojom je postignuta pH vrijednost manja od 6 kroz najmanje 1 sat;
m) crijeva koja se uvoze u mliječnoj kiselini ili salamuri pH vrijednosti od 6,0
i niže;
n) trofeji divljih životinja, kuhani u kipućoj vodi dovoljno vremena da su
otklonjena sva tkiva osim kosti, rogova, papaka, pandži ili zubi;
o) trajni suhomesnati proizvodi ukoliko udovoljavaju sljedećim uvjetima:
aktivnost vode od 0,93 ili manje, pH vrijednost manje od 6, vrijeme zrenja
najmanje 9 mjeseci i težina od najmanje 5,5 kg.
p) meso goveda koje zadovoljava uvjete navedene u točki (d), a provozi se preko
područja koja nisu dozvoljena za izvoz u Repub­liku Hrvatsku ili na njihovom
području skladišti, pod uvjetom da je meso držano strogo odvojeno od ostalog
mesa koje ne udovoljava istim uvjetima i da je zaklano, rasijecano, sortirano,
smrznuto i upakirano isključivo u područjima i objektima odobrenim za izvoz u
Republiku Hrvatsku.

III.

Zabrana navedena u točki I. ove Naredbe ne primjenjuje se na pošiljke
podrijetlom iz sljedećih zemalja:
Albanija
Australija
Austrija
Belgija
Bosna i Hercegovina
Bugarska
Crna Gora
Češka Republika
Čile
Danska
Estonija
Finska
Francuska
Grčka
Gvajana
Gvatemala
Honduras
Island
Indonezija
Irska
Italija
Japan
Kanada
Koreja
Kostarika
Kuba
Latvija
Litva
Luksemburg
Madagaskar
Mađarska
Makedonija
Malta
Mauricijus
Meksiko
Nikaragva
Norveška
Nizozemska
Norveška
Nova Kaledonija
Novi Zeland
Njemačka
Panama
Poljska
Portugal
Rumunjska
Singapur
Sjedinjene Američke Države
Slovačka
Slovenija
Srbija uključujući Kosovo
Španjolska
Švedska
Švicarska
El Salvador
Ukrajina
Vanuatu.

IV.

Danom stupanja na snagu ove Naredbe prestaje važiti Naredba o zabrani uvoza u
Republiku Hrvatsku i provoza preko područja Republike Hrvatske živih domaćih
papkara (goveda, ovaca, koza i svinja) i divljih papkara, proizvoda od papkara
kao i životinjske hrane i stelje radi sprječavanja unošenja u Republiku Hrvatsku
zarazne bolesti slinavke i šapa (»Narodne novine« br. 93/2007.).

V.

Ova Naredba stupa na snagu odmah.

Klasa: 322-01/07-01/78
Urbroj: 525-01-07-1EM
Zagreb, 27. studenoga 2007.

Ministar
**Petar Čobanković**, v. r.

Naredba, NN 123/2007-3563
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)